இந்த மருத்துக் கல்லூரியானது தமிழக சாலை போக்குவரத்து நிறுவனத்தின் சார்பில், போக்குவரத்து ஊழியர்களின் வாரிசுகள் பயன்பெறும் நோக்கில் துவக்கப்பட்டது. ஈரோட்டை அடுத்துள்ள பெருந்துறையில் செயல்பட்டு வந்த ராமலிங்கம் காசநோய் மருத்துவமனை சானிடோரியம் வளாகத்தை மருத்துவக் கல்லூரி அமைத்திட 1986இல் நிர்வாக அனுமதி அளித்தது தமிழ்நாடு அரசு. பணிகள் துவக்கப்பட்டு 1992ம் ஆண்டு முதல் சாலை மற்றும் போக்குவரத்து நிறுவனத்தின் மூலம் ஐ.ஆர்.டி பெருந்துறை மருத்துவக் கல்லூரியாக செயல்பட்டு வந்தது. இதற்காக 344.36 ஏக்கர் நிலத்தை தமிழக அரசு இதற்கு வழங்கியது. இந்தக் கல்லூரிக்கு இந்திய மருத்து கவுன்சில் 100 எம்பிபிஎஸ் இடங்களை அளித்துள்ளது. இதில் 30 இடங்கள் போக்குவரத்து கழக ஊழியர்களின் வாரிசுகளுக்காக ஒதுக்கப்பட்டது. மீதமுள்ள 70 இடங்களில் 15 இடங்கள் அகில இந்திய ஒதுக்கீட்டுக்காகவும், 55 இடங்கள் தமிழக மருத்துவ கல்வி இயக்ககத்தால் நிரப்பப்படுகிறது. 

இவ்வாறான நிலையில் தமிழக சாலை போக்குவரத்து நிறுவனத்தில் ஏற்பட்ட நிதி நெருக்கடியின் காரணமாக இக்கல்லூரியை 2018ஆம் ஆண்டு முதல் தமிழக அரசே ஏற்று அரசு ஐ.ஆர்.டி பெருந்துறை மருத்துவக் கல்லூரி என்ற பெயரில் செயல்பட்டு வந்தது.. 2020ஆம் ஆண்டு முதல் அரசு ஈரோடு மருத்துவக் கல்லூரி எனப் பெயர் மாற்றம் செய்து அரசாணை பிறப்பிக்கப்பட்டுள்ளது. இந்த இடத்தில் தற்போது மருத்துக் கல்லூரியுடன் ஒரு அரசு செவிலியர் கல்லூரியும் இத்துடன் இணைக்கப்பட்டு செயல்பட்டு வருகிறது.

மேலும் பார்க்க
கல்லூரியின் மருத்துவமனை
வசதிகள்
வரலாறு